open-index/open-wikipedia-markdown huggingface dataset:
Taitoluistelu talviolympialaisissa 2018

**[[Taitoluistelu]]ssa** kilpailtiin **[[talviolympialaiset 2018|Pyeongchangin 2018 talviolympialaisissa]]** 9.–23. helmikuuta Gangneung Ice Arenalla.

Taitoluistelussa oli yhteensä viisi tapahtumaa: miesten ja naisten kilpailut, pari- ja joukkuekilpailu sekä jäätanssi.

## Aikataulu
Seuraavassa listassa on kaikkien viiden tapahtuman aikataulut.

Kaikki ajat paikallista aikaa (UTC+9).

**Lihavoidut** tapahtumat ovat loppukilpailuja.

## Mitalitaulukko

## Tulokset

## Osallistuminen
Taitoluisteluun otettiin yhteensä 148 urheilijaa: 30 miestä, 30 naista, 20 paria (40 urheilijaa) sekä 24 jäätanssiparia (48 urheilijaa). Jokaiseen tapahtumaan yksi olympiakomitea pystyi lähettämään maksimissaan kolme osallistujaa eli yhteensä 18 urheilijaa. Maakiintiöt jaettiin taitoluistelun vuoden 2017 maailmanmestaruuskilpailuiden ja vuoden 2017 CS Nebelhorn Trophyn tulosten pohjalta.

### Osallistujat maittain

*  (4)
*  (2)
*  (2)
*  (1)
*  (17)
*  (11)
*  (5)
*  (1)
*  (8)
*  (1)
*  (8)

*  (2)
*  (1)
*  (7)
*  (11)
*  (9)
*  (3)
*  (2)
*  (1)
*  (2)
*  (15)
*  (1)

*  (2)
*  (3)
*  (7)
*  (4)
*  (1)
*  (1)
*  (2)
*  (4)
*  (14)
*  (1)

## Lähteet

## Aiheesta muualla

* Taitoluistelu olympiasivustolla
Jalkapallon Etelä-Suomen sarjan kausi 1928–1929

**Jalkapallon Etelä-Suomen sarjan kausi 1928−1929** oli jatkoa kaudella 1926−1927 aloitetulle Suomen sarjalle. Taloudellisesti raskas valtakunnallinen sarja jaettiin kolmeen osaan. Muut sarjat olivat *Savon sarja* ja *Pohjanmaan sarja*. Savossa pelattiin sarja-nimityksestä huolimatta karsintajärjestelmällä (cup) ja paras joukkue oli Mikkelin Kilpa-Veikot voitettuaan molempien vuosien loppuotteluissa Kuopion Palloseuran. Pohjanmaan paras joukkue oli Vaasan Palloseura. Pohjanmaalla pelattiin myös erillinen B-sarja.
Etelä-Suomen sarjan voitti Helsingin Palloseura puolustaen näin menestyksellä Karhunpyytäjä-palkintoa, jonka se edellisellä sarjakaudella oli voittanut. 

## Joukkueet

Sarjaan osallistui kahdeksan joukkuetta, Neljä Helsingistä, kaksi sekä Turusta että Viipurista.

## Lopullinen sarjatilanne
Sarjan otteluista 12 pelattiin vuoden 1928 aikana ja loput 16 vuonna 1929. Sarja oli tarkoitus pelata loppuun kesäkuun loppuun mennessä, mutta kaksi Susien ottelua lykkääntyi myöhäiseen syksyyn. Viimeinen noista oli HPS:aa vastaan, joten sarjamestaruuden ratkeamista saatiin odottaa siihen saakka.

### Ottelut

## Lähteet
* Sanomalehdet vuosilta 1928−29
Nino Ferrer

**Nino Agostino Arturo Maria Ferrari**, joka tunnettiin taiteilijanimeltään **Nino Ferrer** (15. elokuuta 1934 Genova, Italia – 13. elokuuta 1998 Montcuq, Ranska), oli italialais-ranskalainen laulaja, lauluntekijä ja kirjailija. Ollessaan kansatieteen sekä arkeologian opiskelijana Ferrer tykästyi jazziin ja oppi soittamaan useita soittimia. Palatessaan maailmanympärysmatkalta kotiinsa Pariisiin hän päätti tulla ammattimuusikoksi.  

## Lähteet

## Aiheesta muualla
Sophie Hannah

**Sophie Hannah** (s. 28. kesäkuuta 1971) on brittiläinen kirjailija. Häneltä on julkaistu psykologisia rikosromaaneja, lastenkirjallisuutta ja seitsemän runokokoelmaa.

Hannah on kirjoittanut vuodesta 2014 alkaen Agatha Christien perikunnan toimeksiannosta uusia *[[Hercule Poirot]]* -tarinoita.

Kaksi Hannahin rikosromaania on sovitettu televisioon ja esitetty ITV1-kanavalla.

Hannah asuu Cambridgessä aviomiehensä ja lastensa kanssa.

## Poirot-tarinat
* *Nimikirjainmurhat* (2014)
* *Suljettu arkku* (2016)
* *Kolme neljästä* (2018)
* *Kuolema ostaa paikkalipun* (2020)

## Lähteet

## Aiheesta muualla
* Virallinen kotisivu
Mario Duplantier

**Mario Duplantier** (s. 19. kesäkuuta 1981 Bayonne, Ranska) on ranskalainen muusikko, joka tunnetaan parhaiten ranskalaisen metalliyhtye Gojiran rumpalina ja perustajajäsenenä.__NOTOC__

## Nuoruus
Duplantier syntyi perheeseen, jossa taide oli suuressa roolissa. Duplantier kehitti taitojaan piirtämisessä, maalaamisessa ja musiikin luomisessa jo varsin nuorena. Hän ja hänen isoveljensä, laulaja-kitaristi Joseph Duplantier perustivat Gojiran vuonna 1996.

## Ura
Duplantierin soittoa on pidetty teknisesti ja rytmisesti tarkkana. Hän käyttää pidennettyjä tuplabasariblasteja, groovaavia tomifillejä, jazz-tyyppistä tauotusta ja blast beateja. Rumpusoolot kuuluvatkin yleensä Gojiran konserttiohjelmaan. Hän soittaa myös kitaraa, ja toisinaan hän ja hänen veljensä Joseph vaihtavat paikkaa. 

Duplantier äänestettiin parhaaksi modernin metallin rumpaliksi MetalSucks-tapahtumassa huhtikuussa 2012. Hänet äänestettiin parhaaksi rumpaliksi Loudwire Music Awards -tilaisuudessa vuonna 2017. 

## Diskografia
### Gojira
:ks. Gojiran diskografia

### Empalot
* 
* 
*
Conde de Regla (1786)

**Conde de Regla** eli **Los Meregildos** oli Espanjan laivaston vuonna 1786 vesille laskettu Santa Ana -luokan 112-tykkinen linjalaiva.

## Valmistus
Romero Lansan suunnittelema alus tilattiin 10. syyskuuta 1784 Havannasta Kuubasta, missä köli laskettiin 27. tammikuuta 1786. Alus laskettiin vesille 4. marraskuuta 1786.

## Palvelus
Alus lähti 16. kesäkuuta 1787 fregatti *Liebren* kanssa Havannasta päällikkönään Andrés Valderrama ja saapui 6. elokuuta Rotaan ja 9. elokuuta Cádiziin mukanaan 60&nbsp;665 pesoa ja muita hyödykkeitä. Se lähti 7. syyskuuta Cádizista  koeajoihin päällikkönään Juan de Lángara y Huarte, joka ilmoitti aluksen merikelpoisuuden olevan hyvä ja tykkipatterien olevan tehokkaita. Alus palasi 27. syyskuuta koeajoista.

Alus siirrettiin 9. tammikuuta 1788 huollettavaksi La Carracaan. Vuonna 1790 alus oli Nootkanlahden kriisissä José de Mazarredo y Salazarin lippulaivana päällikkönään Gabriel Guerra. Alkuvuodesta 1793 se lähti Cádizista päällikkönään Sebastián Ruiz de Apodaca y Eliza ja saapui 23. maaliskuuta Cartagenaan, missä aluksesta tehtiin Sardinian sotaretkelle Fernando Doiazin lippulaiva.

Helmikuussa 1797 aluksen päällikkönä oli Jerónimo Bravo, kun se oli Ranskan laivaston kontra-amiraalin Claude-Marguerite Francois Renart de Fuchsambergin, kreivi d'Amblimontin, lippulaivana. Alus osallistui 14. helmikuuta Cabo de São  Vicenten taisteluun. *Conde de Reglan* miehistöstä sai surmansa yhdeksän mukaan lukien kreivi d'Amblimont. Lisäksi aluksella haavoittui 44 miehistönjäsentä, joista kuusitoista pahoin mukaan lukien aluksen päällikkö Jerónimo Bravo. Alus palasi 3. maaliskuuta Cádiziin, missä se oli saarrettuna seuraavan vuoden.

Alus lähti 6. helmikuuta 1798 Mazarredon laivaston mukana ajaakseen takaa Britannian kuninkaallisen laivaston satamaa saartaneita aluksia. Se palasi 13. helmikuuta satamaan, mistä alus lähti 12. toukokuuta 1799 Mazarredon laivaston mukana hyökätäkseen Menorcalle. Alus saapui 21. toukokuuta Cartagenaan, missä se odotti Ranskan laivaston amiraali Bruixin komentamaa laivastoa. Yhdistynyt laivasto, johon kuului 43 linjalaivaa, lähti 29. kesäkuuta merelle ja saapui 11. heinäkuuta Cádiziin. Alus lähti laivaston mukana merelle 21. heinäkuuta suunnaten Brestiin, jonne se saapui 13. elokuuta ankkuroituen redille.

Alus oli huollettavana, minkä jälkeen se siirrettiin 1806 reserviin. Sitä huollettiin uudelleen La Carracassa. Alus poistettiin alusluettelosta 14. heinäkuuta 1810 ja määrättiin romutettavaksi. Se romutettiin 1818.

## Lähteet
*
*
*

### Viitteet
Simon Shelton

**Simon Shelton** (13. tammikuuta 1966 Shepherd’s Bush, Lontoo, Yhdistynyt kuningaskunta – 17. tammikuuta 2018) oli englantilainen näyttelijä ja tuottaja.

## Lähteet

## Aiheesta muualla
*
Yleisluistelun maailmanmestaruuskilpailut 2014

**Vuoden 2014 [[yleisluistelun maailmanmestaruuskilpailut]]** kilpailtiin Heerenveenissä, Alankomaissa 22.–23. maaliskuuta 2014. Kisapaikkana oli IJsstadion Thialf. Kilpailuihin osallistui 24 mies- ja 22 naisluistelijaa 14 eri maasta. Mestaruuden voittivat alankomaalaiset Koen Verweij ja Ireen Wüst. Verweij oli toiseksi nopein kolmella matkalla ja kolmanneksi nopein pisimmällä matkalla. Miesten yksittäisten matkojen nopeimmat olivat Puolan Konrad Niedźwiedzki 500 metrillä, Venäjän Denis Juskov 1&nbsp;500 metrillä sekä Alankomaiden Jan Blokhuijsen 5&nbsp;000 ja 10&nbsp;000 metrillä. Naisten puolella Wüst oli nopein kolmella matkalla sekä maannaisensa Yvonne Nautan jälkeen toiseksi nopein 5&nbsp;000 metrillä

Verweij'lle mestaruus oli ensimmäinen ja Wüstille viides.

## Miehet

## Naiset

## Lähteet
* SpeedSkatingNews - World Allround Championships 2014

### Viitteet
Enmerkar

**Enmerkar** oli muinainen sumerilainen sankari ja myyttinen Urukin kuningas. Hänen uskotaan eläneen 3000-luvulla eaa. Enmerkar on Lugalbandan ja Gilgamešin ohella merkittävimpiä hahmoja säilyneissä sumerilaisissa taruissa. Enmerkar esiintyy kolmessa eepoksessa.

Eepoksessa *Enmerkar ja Arattan herra* kerrotaan, että Enmerkar on auringon jumala Utun poika. Enmerkar kadehtii Arattan kaupungin metalli- ja kivivarantoja, sillä hän haluaisi rakentaa niistä useita temppeleitä, etenkin temppelin Enki-jumalalle. Enmerkar pyytää apuun sisarataan, jumalatar Inannaa. Inannan neuvosta Enmerkar lähettää Arattan herralle uhkaavan vaatimuksen metallista ja kivistä. Arattan herra kuitenkin vaatii, että Enmerkar lähettäisi ensin Arattaan suuren määrän viljaa. Enmerkar täyttää vaatimuksen, mutta Arattan herra ei täytä omaa osaansa vaihtokaupasta. Loppuosa tekstistä ei ole säilynyt kokonaan, mutta Enmerkar on ilmeisesti lopulta voittoisa.

Eepoksessa *Enmerkar ja Ensuhkeshdanna* kerrotaan Arattan tuhosta. Arattan hallitsija Ensuhkeshdanna vaatii, että Enmerkar tulisi hänen vasallikseen. Enmerkar kieltäytyy ja julistaa olevansa jumalten suosikki ja että Ensuhkeshdannan pitäisi sen sijaan alistua Enmerkarille. Eräs pappi lupaa Ensuhkeshdannalle, että Aratta pystyy alistamaan Urukin valtansa alle. Mutta kun pappi saapuu Urukiin, vanha viisas nainen Sagburru ja kaksi jumalatar Nidaban poikaa surmaavat tämän. Kuultuaan papin kohtalosta Ensuhkeshdanna taipuu Enmerkarin vaatimuksiin.

Eepos *Lugalbanda ja Enmerkar* kertoo Lugalbandan sankarillisesta matkasta Arattaan. Eepoksen mukaan seemiläiset paimentolaiset olivat hyökänneet Urukiin. Pelastaakseen valtakuntansa Enmerkar tarvitsi Arattassa olevan Inannan apua. Enmerkar pyysi vapaaehtoisia hakemaan Inannaa, ja ainoastaan Lugalbanda suostui vaaralliselle matkalle. Lugalbanda saa Inannalta viestin välitettäväksi Enmerkarille, ja sen mukaan Enmerkarin tuli valmistaa erityisiä vesiastioita ja pyydystää outo kala eräästä joesta.

## Katso myös
*Enmerkar ja Arattan herra

## Lähteet
Neverball

**Neverball** on peli jossa pelaajan pitää liikuttaa palloa nuolinäppäimillä tai hiirellä. Pelin on kehittänyt Robert Kooima vuonna 2003

## Aiheesta muualla
* neverball.org/
Harri Veistinen

**Harri Veistinen** (s. 31. joulukuuta 1975 Kiukainen) on suomalainen kirjailija ja käsikirjoittaja, joka asuu Ylöjärvellä.

## Elämä ja ura
Veistinen on koulutukseltaan taiteiden maisteri. Veistinen on käsikirjoittanut televisiosarjoja. Hän sai sarjasta *[[Rakastuin mä luuseriin]]* (2005) Erikois-Venlan ja Koura-kunniamaininnan. Vuonna 2007 Veistinen sai Sokeain kuunnelmapalkinnon kuunnelmasta *Festarikesä* ja oli Laivakello-palkintoehdokkaana kirjasta *Kotitekoisen poikabändin alkeet* vuonna 2018. Lisäksi hänen lastenromaaninsa *Revontuliefekti ja oranssit tiput* oli Lasten LukuVarkaus -palkintoehdokkaana 2022. 

Vuonna 2016 Veistinen julkaisi nuortenromaanin *Kotitekoisen poikabändin alkeet*, joka kertoo yläastetta käyvästä Rene Kolppasesta, joka yrittää olla mahdollisimman tavallinen välttääkseen kiusatuksi tulemisen. Yläasteen lopulla hän kuitenkin kyllästyy rooliinsa ja päättää pyrkiä tyttöjen suosioon perustamalla bändin.

Veistinen voitti toukokuussa 2025 Suomalaisen Kirjallisuuden Seuran (SKS) ensi kertaa järjestetyn Valkokangas-käsikirjoituskilpailun työllään ”Valo saa odottaa”. Se on tuomariston mukaan yllättävä, viihdyttävä ja omaperäinen ”komedia elävistä ja kuolleista”. Sijoittaja Kim Väisäsen kustantama palkintosumma on 46&nbsp;000 euroa.

## Teokset
### Kirjat
* *Kotitekoisen poikabändin alkeet*, S&S 2016
* *Kotitekoisen poikabändin vaiheet*, S&S 2019
* *Revontuliefekti ja oranssit tiput* (kuvitus Teemu Juhani), S&S 2022
* *Revontuliefekti ja hyppykeppien kosto* (kuvitus Teemu Juhani), S&S 2023.

* 

### Äänikirjat
* *17 on rakkauden luku*, Storytel 2018
* *Miljoonasalaisuus*, Otava 2022

### Televisiosarjoja
* ''Rakastuin mä luuseriin'' (2005–2006)
* ''Mun ainoot 30 minsaa'' (2013)
* *Lelumesta*

### Kuunnelmat
* *Aleksin 45 minuuttia*, 2005
* *Järkevä diagnoosi*, 2006
* *Festarikesä*, 2007
* *Bootleg rakkaus*, 2008
* *Operaatio keltainen keskiviikko*, 2010
* *Voita tähti kotiin*, 2019
* *Mummon avaruusukko*, kuunnelmasarja, 2020–2021

## Palkinnot
* Tampereen kaupungin kirjallisuuspalkinto 2017
* Sokeain kuunnelmapalkinto 2007
* 1. palkinto, Valkokangas-käsikirjoituskilpailu 2025

## Lähteet

## Aiheesta muualla
* Kustantamo S&S
* Ylöjärven uutiset 30.8.2016
* Alasatakunta 14.8.2016
* Kirjailijavierailut - Lukukeskus
Applause

**Applause** voi tarkoittaa seuraavia:

* *[[Applause (elokuva)|Applause]]*, Rouben Mamoulianin ohjaama varhainen äänielokuva vuodelta 1929
* *[[Applause (musikaali)|Applause]]*, vuonna 1970 Broadwayllä ensiesitetty musikaalinäytelmä
* ”Applause”, Lady Gagan kappale vuodelta 2013.
Pertti Hietala

**Pertti Vilho Antero Hietala** (10. maaliskuuta 1930 Tohmajärvi – 16. kesäkuuta 2010 Karstula) oli suomalainen poliitikko ja kaupunginjohtaja, joka toimi SDP:n kansanedustajana vuosina 1979–1991. Hän teki pitkän uran Pieksamäen kunnallishallinnossa työskennellen muun muassa kaupunginjohtajana vuosina 1965–1993.

## Elämä
Pertti Hietalan vanhemmat olivat poliisikonstaapeli Teuvo Martti Hietala ja Tilda Katri Poutiainen. Hietala kirjoitti ylioppilaaksi vuonna 1950, jonka jälkeen hän suoritti kunnallistutkinnon ja valmistui sosionomiksi Yhteiskunnallisesta korkeakoulusta 1954. Hietala työskenteli Pieksämäen kauppalankamreerina 1954–1960, kauppalan- ja kaupunginsihteerinä 1961–1964 ja kaupunginjohtajana vuodesta 1965 lähtien. 

Hietala valittiin kansanedustajaksi vuonna 1979. Hän hoiti kaupunginjohtajan tehtäviään sivutoimisesti kahden ensimmäisen edustajakautensa ajan, kunnes jäi virkavapaalle. Hietala oli eduskuntaryhmänsä puheenjohtaja 1987-1991 ja toimi puheenjohtajana parlamentaarisessa rautatiekomiteassa, joka valmisteli Valtionrautateiden muuttamisen liikelaitokseksi. Eduskunnassa hänet muistetaan myös säännöllisistä päivätorkuistaan. Hietala jätti eduskunnan vuonna 1991 ja palasi kaupunginjohtajan virkaansa, josta jäi eläkkeelle vuonna 1993.

Hietala toimi presidentin valitsijamiehenä vuosina 1978 ja 1982. Lisäksi hän oli muun muassa Mikkelin läänin maakuntaliiton hallituksen jäsen sekä Maakuntaliittojen keskusliiton puheenjohtaja 1985-1991. Vuonna 1984 Hietalalle myönnettiin kaupunkineuvoksen arvonimi.

## Perhe
Pertti Hietalan puoliso oli sosionomi Maire Koskinen, jonka kanssa hän avioitui vuonna 1954. Heillä oli kolme lasta. Hietalan puolison isä oli kansanedustaja Artturi Koskinen. 

## Lähteet
John Forsberg

**John Edvard Valdemar Forsberg** (8. syyskuuta 1917 Maalahti – 10. maaliskuuta 2014 Vaasa) oli suomalainen poliitikko. Forsberg toimi RKP:n kansanedustajana vuosina 1954–1958 edustaen Vaasan läänin eteläistä vaalipiiriä. Kunnallispolitiikassa Forsberg toimi Vaasan kaupunginhallituksen ja -valtuuston jäsenenä.

Forsberg kirjoitti ylioppilaaksi vuonna 1939, suoritti teologian erotutkinnon ja vihittiin papiksi vuonna 1949, pastoraalitutkinnon vuonna 1953 sekä pastoraalitutkinnon vuonna 1961. Työelämässä Forsberg toimi sotilaspastorina 1943, ruotsalaisen raittiustoimiston esimiehenä Vaasassa ja Suomen ruotsalaisen raittiustyön keskusliiton pääsihteerinä 1944–1951, kirkkoherran apulaisena Sulvassa 1949–1950, vt. kirkkoherrana Raippaluodossa 1950–1951, Vaasan ruotsalaisen seurakunnan ylimääräisenä pappina 1951–1960, Suomen ruotsalaisen seurakuntatyön liiton johtajana ja Församlingsbladetin päätoimittajana 1960–1966, Helsingin eteläisen ruotsalaisen seurakunnan kirkkoherrana 1966–1979, Porvoon tuomiokapitulin asessorina 1967–1969 sekä kirkkohallituksen jäsenenä (kirkkoneuvos) 1970–1977.

Forsbergin vanhemmat olivat maanviljelijä Edvard Alexander Forsberg ja Johanna Matilda Granlund. Forsbergin puoliso vuodesta 1942 oli lehtori Hildegard Maria Wassborr. Heillä on kolme lasta. Forsbergille myönnettiin rovastin arvonimi vuonna 1971 ja teologian kunniatohtorin arvonimi Åbo Akademilta vuonna 1974.

## Lähteet
Passaic

**Passaic** [pə'seɪ.ɪk] on kaupunki Yhdysvalloissa New Jerseyn osavaltiossa Passaicin piirikunnassa. Kaupungin väkiluku oli vuoden  väestönlaskennassa 69&nbsp;781.

Passaicissä syntyneitä ovat Steely Dan -yhtyeen Donald Fagen sekä näyttelijät Zoë Saldaña, Loretta Swit ja Paul Rudd.

## Lähteet
Luettelo tavaratuonnin arvosta maittain

Luettelo perustuu CIA:n World Factbookissa julkaistuun arvioon. Tuonti on ilmoitettu Yhdysvaltain dollareissa toimitusehdolla *vapaasti aluksessa* (FOB)  

## Luettelo

## Katso myös
* Luettelo tavaraviennin arvosta maittain

## Lähteet
Dakarin–Nigerin rautatie

**Dakarin–Nigerin rautatie** on Dakarista Nigerjoen varrelle Bamakoon ja Koulikoroon johtava rautatie Senegalissa ja Malissa. Sen pituus on 1286 kilometriä, josta 641 kilometriä on Malissa.

Ranskan siirtomaavallan aikana rakennettu rautatie valmistui kolmessa vaiheessa. Yksityisen DSL-yhtiön Dakarin ja Saint-Louisin välinen 264 kilometrin osuus rakennettiin vuosina 1882–1885. Armeijan vuosina 1881–1904 rakentama Kayesin ja Koulikoron välinen 555 kilometrin pituinen rata yhdisti Senegal- ja Nigerjoet. Kayes ja Dakarin–Saint-Louisin välisellä radalla sijaitseva Thiès yhdistettiin 667 kilometrin pituisella osuudella vuosina 1907–1923. Samalla rakennettiin sivuradat Kaolackiin, Linguèreen ja Toubaan. Radat saivat yhteisen hallinnon vuonna 1934. Vuodesta 1947 lähtien niitä hallinnoivat Ranskan Länsi-Afrikan rautatiet, joiden keskuspaikkana toimi Thiès.

Malin liittovaltion hajottua vuonna 1960 Malin ja Senegalin välinen liikenne keskeytyi ja molemmat valtiot perustivat omat rautatiehallintonsa. Radan yhteiskäytöstä sovittiin maiden välillä vuonna 1962.

Vuosikymmenten kuluessa Dakarin–Nigerin rautatie rappeutui ja sen liikenne väheni huomattavasti. Vuonna 2003 Senegalin ja Malin hallitukset antoivat rautatien ranskalais-kanadalaisen Transrail-konsortion hoidettavaksi. Uusi toimija ei kuitenkaan onnistunut korjaamaan tilannetta, ja vuonna 2016 Mali ja Senegal perustivat yhteisen rautatieyhtiön nimeltä Dakar–Bamako Ferroviaire. Samana vuonna maat solmivat sopimuksen kiinalaisen China Railway Construction Corporationin kanssa, jonka oli määrä kunnostaa rata neljän vuoden kuluessa.

Matkustajaliikenne Dakarin ja Bamakon välillä lakkasi vuonna 2010 ja tavaraliikenne vuonna 2018. Henkilöjunat Dakarista Thièsiin lakkautettiin vuonna 2015 ja Rufisqueen vuonna 2016. Vuonna 2021 Dakarin ja Diamniadion välille avattiin 10–20 minuutin välein liikennöitävä paikallisjunayhteys Train express régional, jota on tarkoitus jatkaa Blaise Diagnen lentokentälle saakka. Bamakon ja Kayesin välisen liikenteen käynnistymistä lupailtiin jälleen maaliskuussa 2023.

## Lähteet

## Aiheesta muualla
Charles James

**Charles James** (27. huhtikuuta 1880 – 10. joulukuuta 1928) oli brittiläissyntyinen kemisti, joka teki suuren osan tutkijan urastaan Yhdysvalloissa. Hänet tunnetaan työstään alkuaine luteniumin löytäjänä vuonna 1907 (myös Georges Urbain ja Carl Auer von Welsbach löysivät tämän alkuaineen itsenäisesti) ja varhaisena harvinaisten maametallien, etenkin lantanoidien, tutkijana.

James opiskeli William Ramsayn alaisuudessa University College London yliopistossa ennen muuttoaan uudelle mantereelle, jossa hän liittyi New Hampshiren yliopistoon. Hänestä tuli New Hampshiren yliopiston professori vuonna 1906 ja kemian laitoksen esimies.

James kehitti uusia fraktionaalisen kiteytyksen menetelmiä harvinaisten maametallien erotteluun. Hän käytti näitä erottelemaan suuret määrät epäpuhdasta ytterbiumia, jota silloin luultiin yhdeksi alkuaineeksi, puhtaaksi ytterbiumiksi, tuliumiksi ja lutetiumiksi. Muut kemistit omaksuivat hänen tekniikkansa ja niitä pidettiin alan parhaina ennen ioninvaihtoon perustuvan erottelun keksimistä 1940-luvulla. Hän löysi uusia yhdisteitä neodyymille, samariumille ja europiumille ja määritti atomipainot samariumille, tuliumille ja yttriumille. James julkaisi yli 60 tieteellistä julkaisua harvinaisista maametalleista.

James tutki myös uraania ja yritti löytää elinaikanaan vielä tuntematonta alkuainetta numero 61 (myöhemmin löydetty prometium). Työ radioaktiivisten aineiden kanssa todennäköisesti johti syöpään, johon hän kuoli 48-vuotiaana.

## Lähteet
Pyhäjokialueen kansallispuku

**Pyhäjokialueen kansallispuku** on pohjoispohjalainen kansallispuku. Pukualueeseen kuuluvat Pyhäjoki, Merijärvi, Oulainen, Haapavesi, Vihanti ja Kärsämäki. Pyhäjokialueella ei ole miehen kansallispukua.

## Pyhäjokialueen kansallispuku
Puvun kokosi Toini-Inkeri Kaukonen 1965 Pyhäjokialueen kotiseutuliiton ja sen kansallispukutoimikunnan toimeksiannosta. Puvun hameessa on kapeahko raidoitus lampaanruskeaa ja tiilenpunaisen eri vivahteita, liivi on tummanpunainen tai hamekankaasta tehty ja siinä on parinapit, paidassa on joko kauluskaitale tai pieni kääntyvä kaulus, puuvillaesiliina on valkea tai tummansininen, huivi on puna-valkoruutuinen, päähine on koppamyssy tyllikirjontatykillä, paljinsolki, avainkoukku ja pariavaimet. 

## Pyhäjokialueen tarkistettu kansallispuku
Pyhäjokialueen kansallispuku on tarkistettu alkujaan silloisen Oulun läänin Kotiteollisuusyhdistyksen toiminnanjohtaja Maisa Nurmiala kansallispukualan neuvojakoulutukseen kuuluvana opinnäytetyönä ja sittemmin Pyhäjokialueen kotiseutuliiton aloitteesta yhteistyössä Pohjois-Pohjanmaan käsi- ja taideteollisuusyhdistyksen kanssa Suomen kansallispukuneuvoston ohjeiden mukaan. Puvun ohjeita ja tarvikkeita myy TaitoShop Maakari. Puku on seuraavanlainen:

**Päähine** on suurehko tykkimyssy, jonka koppa on päällystetty punaisella silkillä. Pitsinä on kirjailtu tylli.

**Paita** on pellavaa tai puolipellavaa. Malliltaan väljä ja yksinkertainen eikä siinä ole etuhalkiota. Rannekkeet suljetaan lankanapilla. Paita on samanlainen kuin Siikajokilaakson naisen puvussa.

**Liivi** on tummanpunainen tai hamekankaasta valmistettu, malliltaan melko pitkä. Takakappaleessa reilun kokoiset körtit. Liivi kiinnitetään piilohakasilla tai parinapeilla.

**Hame** Kapeahko raidoitus, jossa vuorottelevat erisävyisistä punaisista ja lampaanruskeasta muodostuvat raidat.

**Esiliina** on joko valkoinen tai tummansininen puuvillaesiliina. Esiliinassa on pirtanauha.

**Asusteet** Koru on kapeakehäinen vaskinen paljinsolki. Solki ei ole välttämätön. Avainkoukku ja pariavaimet. Sukat ovat valkoiset ja yksinkertaiset. Jalkineet ovat mustat nauha- tai solkikengät, mustat avokkaat tai nahanväriset lipokkaat.

## Katso myös
* Siikajokilaakson kansallispuku

## Lähteet

## Aiheesta muualla
* Kirjastovirma:Pyhäjokialueen kansallispuku 
* Kansallispuvussa:Pyhäjokialue
Yleisluistelun maailmanmestaruuskilpailut 2013

**Vuoden 2013 [[yleisluistelun maailmanmestaruuskilpailut]]** kilpailtiin Hamarissa, Norjassa 16.–17. helmikuuta 2013. Kisapaikkana oli Olympiahalli. Kilpailuihin osallistui 24 mies- ja 24 naisluistelijaa 14 eri maasta. Mestaruuden voittivat alankomaalaiset Sven Kramer ja Ireen Wüst. Kramer oli nopein kahdella pisimmällä matkalla, ja 500 metrillä nopein oli Puolan Zbigniew Bródka sekä 1&nbsp;500 metrillä Norjan Håvard Bøkko. Naisten puolella Wüst oli nopein kolmella matkalla sekä Kanadan Christine Nesbittin jälkeen toiseksi nopein 500 metrillä.

Kramerille mestaruus oli kuudes ja Wüstille neljäs.

## Miehet

## Naiset

## Lähteet
* SpeedSkatingNews - World Allround Championships 2013

### Viitteet
Verdetin vakio

**Verdetin vakio** on ranskalaisen fyysikon Émile Verdetin mukaan nimetty optinen vakio. Se kuvaa tietyn materiaalin herkkyyttä Faradayn ilmiölle. Se ei ole aito luonnonvakio, vaan riippuu tulevan valon aallonpituudesta ja optisen väliaineen lämpötilasta. Verdetin vakion yksikkö on rad·T-1m-1, koska se ilmaisee valon kiertokulmaa suhteessa magneettivuon tiheyteen (Tesloina) ja dispersioon dn/dλ (jossa aallonpituus λ metreinä; n on taitekerroin)

Korkeimmat Verdetin vakion arvot tunnetaan lantanoidi terbiumin ioneilla doupatuille laseille ja varsinkin terbiumgalliumgranaatin (TGG) kiteille. Näitä käytetään laserlaitteissa optisina erottimina. TGG-kiteiden Verdetin vakio on -40 rad·T-1m-1 1&nbsp;064&nbsp;nm ja -134 rad·T-1m-1 632&nbsp;nm alueella, mikä on noin kaksi kertaa suurempi kuin pelkällä terbiumilla saostetulle lasilla.

## Lähteet
Good Fridays

**Good Fridays** oli Kanyen ja levy-yhtiö GOOD Musicin järjestämä tapahtuma, jossa julkaistiin perjantaisin kappale mainostaakseen Kanyen tulevaa ''My Beautiful Dark Twisted Fantasy'' -albumia. Kappaleista  vain neljä päätyi albumiin. Vuonna 2016 Good Fridays palasi mainostamaan ''The Life of Pablo'' -albumia.

## Kappaleet
* Power (Remix), mukana Kanye West, Jay-Z ja Swizz Beats. (20. elokuuta 2010)
* Monster, mukana Kanye West, Rick Ross, Jay-Z, Nicki Minaj. (27. elokuuta 2010)
* Runaway Love (Remix), mukana Kanye West, Justin Bieber ja Raekwon. (30. elokuuta 2010)
* Devil in a New Dress, mukana Kanye West. (3. syyskuuta 2010)
* Good Friday, mukana Kanye West, Common, Pusha T, Kid Cudi, Big Sean ja Charlie Wilson. (10. syyskuuta 2010)
* Lord Lord Lord, mukana Kanye West, Mos Def, Swizz Beats, Raekwon ja Charlie Wilson. (17. syyskuuta 2010)
* So Appalled, mukana Kanye West, Jay-Z, Pusha T, Cyhi the Prynce, Swizz Beatz ja Rza. (24. syyskuuta 2010)
* Christian Dior Denim Flow, mukana Kanye West, Kid Cudi, Pusha T, John Legend, Lloyd Banks. ja Ryan Leslie (1. lokakuuta 2010)
* Don’t Stop!, mukana Kanye West. (8. lokakuuta 2010)
* Take One For The Team, mukana Kanye West, Keri Hilson, Pusha T ja Cyhi the Prynce. (15. lokakuuta 2010)
* Don’t Look Down, mukana Kanye West, Mos Def, Big Sean ja Lupe Fiasco. (22. lokakuuta 2010)
* The Joy, mukana Kanye West, Pete Rock, Jay-Z, Charlie Wilson, Curtis Mayfield ja Kid Cudi. (29. lokakuuta 2010)
* Looking For Trouble, mukana Kanye West, Pusha T, Cyhi the Prynce, Big Sean ja J Cole. (5. marraskuuta 2010)
* Chain Heavy, mukana Talib Kweli ja Consequence. (12. marraskuuta 2010)
* Christmas in Harlem, mukana Kanye West Cam'ron, Vado, Cyhi the Prynce, Pusha T, Musiq Soulchild, Teyana Taylor ja Big Sean. (17. tammikuuta 2010)
* Real Friends, mukana Kanye West ja Ty Dolla $ign. (8. tammikuuta 2016)
* No More Parties in L.A., mukana Kanye West ja Kendrick Lamar. (18. tammikuuta 2016)
* 30 Hours, mukana Kanye West. (12. tammikuuta 2016)

## Lähteet
Lazy Boy

**Lazy Boy** on skotlantilaisen rockyhtyeen Franz Ferdinandin kappale, joka julkaistiin kolmantena singlenä yhtyeen viidenneltä studioalbumilta *[[Always Ascending]]*. Kappale julkaistiin 25. tammikuuta 2017 YouTubessa ja monissa suoratoistopalveluissa.

Singlen B-puolena julkaistiin lyhennetty radioversio kappaleesta.

## Kappaleet

## Kokoonpano ja henkilöstö
### Yhtye
* Alex Kapranos – laulu, kitara
* Bob Hardy – basso
* Paul Thomson – rummut, taustalaulu
* Julian Corrie – koskettimet, syntetisaattori, taustalaulu

### Tuotanto
* Tuottaja, miksaaja: Philippe Zdar

## Lähteet
Isopiippo

**Isopiippo** eli **metsäpiippo** (*Luzula sylvatica*) on vihviläkasvien (Juncaceae) heimoon, piippojen (*Luzula*) sukuun kuuluva monivuotinen kasvilaji.

Isopiippo kasvaa suurina mättäinä ja sen varret voivat kasvaa noin metrinkorkuisiksi asti. Mättäiden lehdet ovat talvivihreitä, 20–30 cm pitkiä sekä yleensä yli 8 mm leveitä, kun taas varsilehdet ovat lyhyitä ja kukinnossa on myös yksi lyhyt tukilehti. Isopiipon kukinto on varren kärjessä sijaitseva sekä pienistä kukista koostuva harvahko kukkarykelmä. Isopiippo kukkii touko–kesäkuussa. Isopiipon hedelmä on mustanruskea pähkylä.

Isopiippoa ei kasva Suomessa, ja Ruotsissa sitä tavataan harvinaisena vain paikoitellen Etelä-Ruotsista, jonne se on levinnyt luultavasti ulkomailta tuodun heinänsiemenen mukana. Muuten isopiippoa tavataan Euroopassa laajalti Pyreneiltä Karpaateille sekä Isossa-Britanniassa ja Irlannissa.

Isopiippoa käytetään jonkin verran koristekasvina.

## Lähteet

## Aiheesta muualla
* Laji.fi: ''Luzula sylvatica''
* Finto: Kassu – Kasvien suomenkieliset nimet: ''Luzula sylvatica''
* Global Biodiversity Information Facility (GBIF): ''Luzula sylvatica''
Alphas

**Alphas** on  yhdysvaltalainen scifisarja, jonka loivat Zak Penn ja Michael Karnow. Sarjan esittäminen aloitettiin Yhdysvalloissa Syfyn kanavalla 11. heinäkuuta 2011 ja Suomessa C Moren kanavalla 10. tammikuuta 2013. Tammikuussa 2013 Syfy vahvisti sarjan jäävän vain kahden kauden mittaiseksi.

Scifisarjojen *Alphas*, *[[Warehouse 13]]* ja *[[Eureka (televisiosarja)|Eureka]]* tapahtumat on linkitetty samaan maailmaan useiden crossover-jaksojen avulla.

## Juoni
Sarja seuraa viiden "*Alphas*"-nimellä kutsutun erikoiskyvyllisen ihmisten ryhmää. Heidän johtajana toimii neurologiaan erikoistunut psykiatri Lee Rosen (David Strathairn). He ovat Yhdysvaltain puolustusministeriön rikostutkimusosaston alainen ryhmä, jonka tehtävänä on tutkia muiden Alphojen tekemiksi epäiltyjä rikoksia.

## Näyttelijät

## Tuotanto
Zak Penn ja Michael Karnow alkoivat suunnittelemaan sarjaa vuonna 2006 nimellä *Section 8*. Vuonna 2007 ABC kiinnostui sarjasta, mutta vuosina 2007–2008 tapahtuneen käsikirjoittajien lakon myötä sarja peruttiin.

Syfy kiinnostui sarjasta vuonna 2009 ja tilasi pilottijakson. Sen kuvaukset tehtiin Torontossa vuonna 2010.

Joulukuussa 2010 Syfy tilasi ensimmäisen kauden Alphas-sarjalle.

## Arvostelut
Metacritic antoi sarjalle arvosanaksi 63/100 pistettä ja Rotten Tomatoes 87&nbsp;%.

## Lähteet

## Aiheesta muualla
* 
* Alphas TV.comissa
Lola B02/50

**Lola B02/50** on brittiläisen Lolan valmistama kilpa-auto. Autolla kilpailtiin Formula 3000 -sarjassa kausina 2002–2004 ja Euroseries 3000 -sarjassa 2006–2008.

## Aiheesta muualla
Zaragozan lentoasema

**Zaragozan lentoasema** ()  on lentoasema, joka sijaitsee Espanjassa 10 kilometrin päässä Zaragozan kaupungista luoteeseen. Sitä käytti noin 440&nbsp;000 matkustajaa vuonna 2017. Matkustajamäärällä mitattuna se oli vuonna 2017 Espanjan lentoasemista vasta 28. vilkkain, mutta sen kautta kulkenut rahtimäärä (142&nbsp;105 tonnia) oli Madrid-Barajasin ja Barcelonan jälkeen maan kolmanneksi suurin.

## Lentoyhtiöt ja kohteet

## Lähteet

## Aiheesta muualla

* Zaragozan lentoasema Aenan sivuilla
Tapio Honkamaa

**Topi-Viljam Tapio Honkamaa** (s. 14. maaliskuuta 1955 Orimattila) on suomalainen journalisti, joka on työskennellyt usean eri lehden palveluksessa, myös päätoimittajana.

Tapio Honkamaa syntyi talouspäällikkö Touko Honkamaan ja opettaja Anna-Liisa Nummelinin perheeseen. Hänen puolisonsa vuodesta 1977 on Ulla Hujanen. Honkamaa tuli ylippilaaksi 1974 ja valmistui filosofian maisteriksi Jyväskylän yliopistosta 1985, jossa hän myös suoritti MBA-opinnot 2003.

*[[Lestijoki (lehti)|Lestijoki]]* -lehden toimittaja Honkamaa oli 1982–1984, *Pieksämäen Lehden* 1984–1985 ja *[[Iisalmen Sanomat|Iisalmen Sanomien]]* 1985–1988. Honkamaa oli *[[Keskisuomalainen|Keskisuomalaisen]]* taloustoimituksen esimies 1988–1997, *[[Taloussanomat|Taloussanomien]]* uutispäällikkö 1997–1998 ja *[[Kauppalehti|Kauppalehden]]* toimituspäällikkö 1999–2006.

Honkamaa nimitettiin *[[Länsi-Savo]]n* päätoimittajaksi 2006. Hän joutui jättämään tehtävän joulukuussa 2013. Tämän jälkeen Honkamaa toimi ensin toimittajana Keskisuomalaisessa ja sen jälkeen Keskisuomalainen-konserniin kuuluvassa Sisä-Suomen Lehdessä päätoimittajana. 

Tästä tehtävästä Honkamaa erosi 2015 lähteäkseen Mikkeliin suunnitellun sotahistoriakeskushankkeen päälliköksi, mutta palasi takaisin  sanomalehtityön pariin keväällä 2017 ryhtyessään *Mikkelin Kaupunkilehden* päätoimittajaksi ja lehteä kustantavan yhtiön toimitusjohtajaksi.

Tammikuussa 2014 Honkamaa haki Etelä-Savon maakuntajohtajan paikkaa, mutta veti maaliskuussa hakemuksensa pois, kun poliittista tukea ei löytynyt.

Tapio Honkamaan veli on kenraaliluutnantti evp. Sakari Honkamaa. 

## Lähteet
Elvas

**Elvas** on Portugalin kunta ja kaupunki Portalegren piirissä Alentejon alueella. Sen pinta-ala on noin 631 neliökilometriä ja väkiluku 20&nbsp;325 (vuonna 2024). Kunnan väestötiheys on siten 32 asukasta neliökilometrillä. Elvas on historiallinen rajakaupunki, joka sijaitsee Espanjan rajan tuntumassa. Kaupungin historiallinen keskusta linnoituksineen on valittu Unescon maailmanperintöluetteloon.

Elvasin pormestari on José António Rondão Almeida. Kunnan juhlapäivä on 14. tammikuuta.

## Historia
Elvas on keskiaikainen kaupunki, jonka laaja bastionijärjestelmä on rakennettu 1600- ja 1700-luvulla. Se on maailman suurin kuivaojiin perustuva vallihautarakennelma. Kokonaisuuteen kuuluu myös viereisille kukkuloille rakennetut tykistöasemat ja seitsemän kilometrin pituinen Amoreiran akvedukti, joka tuo vettä Guadianajoesta. Bastionijärjestelmä koostuu seitsemästä osasta: Elvasin historiallisen keskustan muurit, Amoreiran akvedukti, Santa Luzian linnake ja sen katettu käytävä keskustaan, Nossa Senhora da Graçan linnake sekä puolustusasemat São Mamede, São Pedro ja São Domingos. Linnakkeen pääsuunnittelija oli alankomaalainen isä Cosmander.

Työt aloitettiin Portugalin itsenäistyttyä Espanjasta vuonna 1640 ja sen käydessä Portugalin restauraatiosotaa. Sodan aikana marraskuussa 1644 käytiin Elvasin taistelu, joka Portugalin ensimmäinen voitokas taistelu Espanjaa vastaan. Saman sodan aikana vuonna 1659 espanjalainen 17&nbsp;500 miehen armeija yritti vallata Elvasin (Elvasin linjojen taistelu, ), mutta yritys epäonnistui. Sen sijaan Napoleonin joukot onnistuivat valtaamaan linnoituksen Pyreneiden niemimaan sodassa vuonna 1808.


Tiedosto:Elvas (31016519252).jpg|Näkymä Elvasin kaupunginmuurilta alas Alentejon laaksoon
Tiedosto:Baluarte em Elvas, Portugal.jpg|Bastioneja
Tiedosto:Elvas - Paiol de Santa Bárbara e Forte de Nossa Senhora da Graça.jpg|Bastionijärjestelmään kuuluvat Santa Bárbaran ammusvarasto ja Nossa Senhora da Graçan linnoitus


## Lähteet

## Aiheesta muualla

*Kunnan internetsivut
Portugalin ralli 2008

**Portugalin ralli 2008** eli viralliselta nimeltään *42. Vodafone Rally de Portugal* oli IRC-sarjan kauden toinen osakilpailu ja se ajettiin 8. – 10. toukokuuta 2008 Portugalissa. Rallin keskuspaikkana oli Faro. Ralli oli järjestyksessään 42. Portugalin ralli.

Ralli oli soraralli ja erikoiskokeita oli 13 kpl ja niiden yhteispituus oli 249,74 km.

Kilpailuun osallistui 46 autokuntaa joista maaliin pääsi 23. Suomalaisista mukana olivat parit Marcus Grönholm-Timo Rautiainen nolla-autotehtävissä sekä Juho Hänninen-Mikko Markkula ja Anton Alén-Timo Alanne.

## Lopputulokset

## Lähteet
Madeiran ralli 2008

**Madeiran ralli 2008** eli viralliselta nimeltään *49. Rali Vinho da Madeira 2008* ajettiin Portugalille kuuluvalla Madeiran saarella 1. - 2. elokuuta 2008. Rallin keskuspaikkana toimi saaren pääkaupunki Funchal. Ralli sisälsi 21 erikoiskoetta, yhteispituudeltaan 292,16 km, kaikki kestopäällysteellä.

Ralli kuului sekä IRC- että ERC-rallisarjoihin ja oli lisäksi Portugalin mestaruussarjan viides osakilpailu. Kilpailuun ilmoittautui 58 autokuntaa joista maaliin pääsi 34.

## Lopputulokset

## Lähteet
Kotijärvi (Juva)

**Kotijärvi** on Etelä-Savossa Juvalla sijaitseva järvi.

## Maantietoa
Järven pinta-ala on 500 hehtaaria eli 5,0 neliökilometriä. Se on 4,5 kilometriä pitkä ja 2,2 kilometriä leveä. Järvellä on kaksi järvenselkää, joita erottavat Kärkkälänniemi ja Kiiskilänniemi, jonka niemenkärjet osoittavat toisiaan päin. Suurempi selkä on 2,6 kilometriä pitkä ja 1,3 kilometriä leveä. Sen luoteispäässä ovat Pohjoislahti, Pirttilahti ja Putronlahti, ja kaakkoispäässä on Hiekanpäänlahti. Niemien välinen kapeikko on 350 metriä leveä, ja se takana sijaitsee toinen selkä, joka on 3,5 kilometriä pitkä ja 650 metriä leveä. Selän luoteispään nimi on Summalanlahti ja kaakkoispää on Kotijärvenlahti. Siitä työntyy lounaaseen Hintunlahti.

Järvellä on ilmoitettu olevan yksi saari Kurvinkivi, joka on kallioinen saari. Se sijaitsee järven koillisrannan tuntumassa. Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 3,3 metriä ja suurin syvyys on 10,1 metriä. Syvin kohta sijaitsee Kiiskilänniemen länsipuolella.

Järven rantaviivan pituus on 20 kilometriä. Sen rannat ovat alavaa metsämaata, jonka yhtenäisyyttä rikkovat kulmakuntien peltoalueet. Summalanlahdella sijaitsee Summalan kulmakunta ja Pirttilahden ympärillä Kiiskilänniemen kulmakunta. Rannoille on rakennettu yli 40 vapaa-ajan asuntoa. Niille tulee tiet järven itäpuolen seututieltä 434, yhdysteiltä 15164 ja 15166, jotka kiertävät järven toista kautta.

## Vesistösuhteet
Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Ala-Saimaan alueella (04.11), jonka Huosiosjoen–Tylhyjoen valuma-alueeseen (04.116) järvi kuuluu. Järven vedenpinnan korkeus on 96,6 metriä mpy.

Järvi saa pääosan vedestään omalta valuma-alueeltaan. Huosiosjoen–Tylhyjoen valuma-alueella on 37 yli hehtaarin kokoista järveä tai lampea, joista vain seitsemän laskee suoraan tai välillisesti Kotijärveen. Putronjoki laskee Isosta Tarpeenjärvestä (41 ha) Putronlahteen ja sen valuma-alueella sijaitsevat myös Pieni Tarpeenjärvi (21 ha) ja Riihijärvi (54 ha). Löttökosken uoma laskee Pohjoislahteen ja se on Pienen Särkijärven (32 ha) laskuoja. Pieni Särkijärvi laskee vuorostaan Särkijärveen (100 ha). Tyrynlampi (9 ha) laskee järven itärantaan omaa laskuojaa pitkin.

Kotijärven laskujoki on 700 metriä pitkä Salmenjoki ja se laskee Pyhäjärveen (799 ha), jonka vedenpinta on yli metrin alempana. Vesireitti jatkuu ensin Herajärven (33 ha) ja Ruokojärven (162 ha) kautta, josta saa alkunsa Tylttyjoki, ja joka sitten virtaa Ohmolammen (4 ha) läpi ja jatkaa Huosiosjokea myöten laskien lopuksi Luonterin Saviveteen.

## Lähteet
Peilien kirja

**Peilien kirja** on E. O. Chirovicin vuonna 2017 ilmestynyt jännitysromaani. Kirja on julkaistu suomenkielisenä Inka Parpolan kääntämänä ja Otavan kustantamana. Se on käännetty 37 kielelle.

Kirja kertoo kirjallisuusagentti Peter Katzista, joka saa haltuunsa käsikirjoituksen. Käsikirjoituksessa pyritään ratkaisemaan psykologian professori Joseph Wiederin vuosia sitten tapahtunut mutta selvittämätön murha. Kertomus kuitenkin loppuu kesken eikä murhaajaa saada paljastettua. Katzin toimittajana toimiva ystävä alkaa tutkimaan tapausta ja huomaa pian, että se sisältää runsaasti ristiriitaisuuksia ja avaamattomia kysymyksiä.

## Lähteet

## Aiheesta muualla
*  ''Peilien kirja'' Kirjasampo.fi-palvelussa
E. O. Chirovici

**Eugen O. Chirovici** (s. 1964) on romanialainen rikos- ja jännityskirjailija. Ennen muuttoa Isoon-Britanniaan Chirovici julkaisi Romaniassa kymmenen salapoliisiromaania. Hän teki lopullisen läpimurtonsa ensimmäisellä englanninkielisellä romaanillaan *[[Peilien kirja]]* (2017).

## Bibliografia
### Suomennetut teokset
* 

## Lähteet
Rally Príncipe de Asturias

**Rally Príncipe de Asturias** on Espanjassa, Asturian provinssissa järjestettävä rallikilpailu. Kilpailun järjestämisestä vastaa Automóvil Club Principado de Asturias (ACPA). Kilpailun alkuvuosina se tunnettiin myös nimellä *Rally de la Ciudad de Oviedo*, provinssin pääkaupunki Oviedon mukaan.

Ralli ajettiin ensimmäisen kerran vuonna 1964, joten se on Espanjan vanhin ja tunnetuin autourheilutapahtuma. Ralli on jätetty ajamatta vuoden 1964 jälkeen ainoastaan vuonna 1976. Lisäksi vuosina 1973 ja 2002 kilpailu ei kuulunut Espanjan kansalliseen mestaruussarjaan. Vuodesta 1982 vuoteen 1998 ralli oli osa rallin EM-sarjaa. Vuosina 2004-2007 ralli kuului Länsi-Euroopan Ralli Cupiin kertoimella 10. Vuosina 2008 ja 2009 ralli oli osa Eurosportin organisoimaa Intercontinental Rally Challenge (IRC)-sarjaa.

Vuonna 2012 kilpailun yhteydessä sattui onnettomuus, jossa tšekkiläisen Antonin Tlustakin ohjaama ralliauto osui katsojaan EK8:lla sillä seurauksella, että kyseinen katsoja menehtyi. Kilpailu keskeytettiin, ja suurimmalle osalle autokunnista annettiin kyseiseltä erikoiskokeelta laskennallinen aika. 

Kilpailun menestynein kuljettaja on viidellä voitollaan espanjalainen Jesús Puras. Paras ulkomaalainen on kilpailun kahdesti voittanut ranskalainen Bernard Tramont

## Lähteet

## Aiheesta muualla
*
Monotoninen ortografia

**Monotoninen ortografia** () on nykykreikan kirjoittamisessa käytössä oleva diakriittisten merkkien järjestelmä. Se on huomattava yksinkertaistus polytonisesta ortografiasta, jota käytettiin muinaiskreikan kirjoittamiseen ja myös nykykreikassa virallisesti aina vuoteen 1982 saakka.

## Diakriittiset merkit

Monotonisen ortografian mukaiset diakriittiset merkit ovat:

## Käyttö

Akuuttia esiintyy vokaaleissa seuraavissa muodoissa:

## Lähteet

## Aiheesta muualla
Polytoninen ortografia

**Polytoninen ortografia** () on kreikan kielen kirjoittamisessa käytetty diakriittisten merkkien järjestelmä, joka perustuu klassisen kreikan lausumiseen. Se oli käytössä muinaiskreikan kirjoittamisessa hellenistiseltä kaudelta lähtien ja nykykreikassakin aina vuoteen 1982 saakka. Järjestelmä käytti useita diakriittisiä merkkejä eli tarkkeita.

Muinaiskreikkaa lausuttiin alun perin eri sävelkuluilla. Polytonisessa ortografiassa jokainen diakrittinen merkki kuvaa omanlaistaan sävelkorkeutta tai äännettä, ja korkomerkkien lisäksi siihen kuuluu muun muassa henkosmerkkejä. Tarkkeita saattoi olla saman kirjaimen yhteydessä useampia. Nykykreikassa käytetään monotonista ortografiaa, johon kuuluu vain kaksi diakriittistä merkkiä, akuutti ja treema.

## Historia

Polytoninen ortografia syntyi hellenistisellä kaudella, jolloin aikakauden koinee-kreikassa tapahtui äännemuutoksia klassiseen kreikkaan verrattuna. Aleksandriassa toimineet grammaatikot kokivat tarpeelliseksi merkitä klassinen ääntämys ylös tekstiin jollakin tavalla, koska sillä oli usein merkitystä kieliopin ja sanojen erottamisen kannalta. Ortografian kehittäjänä pidetään grammaatikko Aristofanes Byzantionlaista (n. 257–180 eaa.).

Polytonisesta ortografiasta tuli oleellinen osa muinaiskreikan kirjoittamista, ja se säilyi Bysantin kreikassa läpi bysanttilaisen ajan. Myös nykykreikan kirjakielet katharévousa ja dimotikí käyttivät alun perin 1800-luvun alusta lähtien polytonista ortografiaa. Ortografiasta oli kuitenkin hyötyä enää lähinnä kieliopin kannalta, sillä se ei ollut vastannut lausumista enää antiikin ajan jälkeen. Polytonisesta ortografiasta luovuttiin Kreikassa virallisessa käytössä ja koulujärjestelmässä hallituksen päätöksellä vuonna 1982, ja näin siirryttiin nykyiseen monotoniseen ortografiaan. Ajatus oli, että lausumisen kannalta tarpeettomasta kirjoitustavasta luopuminen säästää opiskelijoilta suuren määrän tunteja, jotka voidaan käyttää muiden asioiden opiskeluun.

Polytonista ortografiaa käytetään Kreikassa kuitenkin edelleen erityisesti konservatiivien taholla. Sitä käytetään erityisesti katharévousaa kirjoitettaessa mutta joskus myös dimotikíssa. Ortografiaa käytetään osassa painettua runoutta ja muuta kaunokirjallisuutta, ja sitä käyttää myös esimerkiksi perinteinen sanomalehti *[[Estía]]*. Myös Kreikan ortodoksinen kirkko käyttää julkaisuissaan polytonista ortografiaa. Erimielisyydet ortografian käytöstä olivat aiemmin osa pitkään kestänyttä Kreikan kielikiistaa, ja voidaan nähdä edelleenkin sen jatkumona. Joidenkin polytonisen ortografian kannattajien mukaan monotoninen ortografia vieraannuttaa ihmiset klassisesta kreikkalaisesta kirjallisuudesta. Jotkut ovat nähneet monotonisen ortografian jopa yrityksenä edistää ”romanisaatiota”, kuten asteittaista luopumista kreikkalaisesta kirjaimistosta.

## Diakriittiset merkit

Polytonisen ortografian mukaiset diakriittiset merkit merkitään aina tavun vokaalille tai diftongin tapauksessa jälkimmäiselle vokaalille. Merkit ovat:

## Käyttö
### Isoissa kirjaimissa

### Pienissä kirjaimissa

## Lähteet

## Aiheesta muualla
Menorcan lentoasema

**Menorcan lentoasema** (, )  on lentoasema, joka sijaitsee Menorcan saarella Espanjassa, 4,5 kilometrin päässä Maón kaupungista lounaaseen. Sitä käytti noin 3,4 miljoonaa matkustajaa vuonna 2017.

## Lentoyhtiöt ja kohteet

## Lähteet

## Aiheesta muualla

* Menorcan lentoasema Aenan sivuilla
Melillan lentoasema

**Melillan lentoasema** ()  on lentoasema, joka sijaitsee neljän kilometrin päässä Afrikan rannikolla olevasta, Espanjalle kuuluvasta Melillan kaupungista lounaaseen. Sitä käytti 447&nbsp;450 matkustajaa vuonna 2022.

## Lentoyhtiöt ja kohteet

## Lähteet

## Aiheesta muualla

* Melillan lentoasema Aenan sivuilla
Tarja Heinula

**Tarja Maarit Heinula** (s. 12. syyskuuta 1962 Oulu) on suomalainen näyttelijä. Hän on koulutukseltaan teatteritaiteen maisteri.

Heinula on yksi Teatteri Takomon perustajajäsenistä. Heinula on näytellyt myös osana Kajaanin kaupunginteatterin ensembleä.

## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Tarja Heinula suomalaisen teatterin Ilona-tietopankissa
Dinar Hafizullin

**Dinar Ramiljevitš Hafizullin** (; s. 1. toukokuuta 1989 Kazan, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue Ak Bars Kazanissa.

## Ura
### Seuraura
Hafizullin on Ak Bars Kazanin kasvatti. Hän debytoi seuran miesten kakkosjoukkueessa vain 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 2004–2005. Kaudella 2006–2007 vain 17-vuotias Hafizullin sai tililleen ensimmäisen ottelunsa Superliigassa. Kaudeksi 2007–2008 hän siirtyi Venäjän toiseksi korkeimmalle sarjatasolle Vysšaja Ligan Neftjanik Almetjevskiin, jossa tulokaskausi toi 59 runkosarjaottelussa tehot 1+8=9 ja seitsemässä playoff-ottelussa yhden syöttöpisteen. Hafizullin voitti runkosarjassa joukkueen sisäisen tehotilaston lukemalla +24. Hän jatkoi Neftjanikissa kahtena seuraavanakin kautena Ak Barsin KHL-joukkueen sopimuspelaajana, mutta ei saanut kuitenkaan tililleen KHL-otteluita.

Kaudeksi 2010–2011 Hafizullin siirtyi Vitjaz Tšehovin KHL-joukkueeseen. Hänet valittiin liigan marraskuun 2010 kuukauden tulokkaaksi. Tammikuussa 2011 Vitjaz kauppasi Hafizullinin kasvattajaseuransa Ak Bars Kazanin KHL-joukkueeseen. Yhteensä hänen tulokaskautensa toi 47 runkosarjaottelussa tehot 3+9=12. Ak Bars tarjosi Hafizullinille myös jatkosopimusta, mutta hän kuitenkin kieltäytyi tarjouksesta puolustuksen sisäisen pelipaikkakilpailun vuoksi. Hafizullin palasi kaudeksi 2011–2012 kaksivuotisella sopimuksella Vitjaziin. Kaudella 2013–2014 hän oli joukkueen tehokkain puolustaja tehoilla 5+9=14, vaikka Hafizullin kaupattiin siirtotakarajalla tammikuussa 2014 SKA Pietariin vaihdossa Georgi Berdjukoviin. Vitjaz sai hänestä vaihdossa myös rahallisen korvauksen. 

Kauden 2014–2015 päätteeksi Hafizullin voitti SKA:ssa Gagarin Cupin. Joulupäivänä 2014 hän teki joukkueen kanssa vuoden mittaisen jatkosopimuksen. Huhtikuussa 2016 Hafizullinin sopimusta jatkettiin kahdella vuodella.

Myös kauden 2016–2017 päätteeksi Hafizullin voitti Gagarin Cupin. Kaudella 2017–2018, 11. syyskuuta 2017 hänet valittiin KHL:n viikon puolustajaksi.

### Maajoukkueura
Hafizullin nimettiin Venäläisten olympiaurheilijoiden joukkueeseen Pyeongchangin olympiakisoihin 2018. Aiemmin joulukuussa 2017 Kansainvälinen olympiakomitea sulki koko Venäjän joukkueen kisoista. Hafizullin on pelannut Venäjän A-maajoukkueessa yhteensä kuusi ottelua tehopistein 1+1=2. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssä Tšekkiä vastaan. Hafizullin merkittiin Venäjän kolmospuolustajapariin Mihail Grigorjevin viereen. Hän keräsi ottelusta teholukeman –2. Ensimmäisen A-maajoukkuemaalinsa hän teki Karjala-turnauksessa 12. marraskuuta 2017 Helsingin Hartwall Arenalla Tšekkiä vastaan.

Hafizullin pelasi myös alle 20-vuotiaiden MM-kilpailuissa vuonna 2009.

## Tilastot

## Lähteet
*
*

### Viitteet
Euroopan työterveys- ja työturvallisuusvirasto

**Euroopan työterveys- ja työturvallisuusvirasto** (EU-OSHA) on vuonna 1994 perustettu, Espanjan Bilbaossa toimiva EU:n erillisvirasto. Se kerää, erittelee ja jakaa tietoa työterveys- ja työturvallisuusasioiden parissa toimiville tahoille. Virasto tekee yhteistyötä esimerkiksi Eurofoundin, Euroopan kemikaaliviraston ja Euroopan tasa-arvoinstituutin kanssa. Euroopan työterveys- ja työturvallisuusviraston palveluksessa työskentelee noin 67 ihmistä.

## Lähteet

## Aiheesta muualla
*OSHwiki, platform for sharing of occupational safety and health (OSH) knowledge, information and best practices  (oshwiki.eu)
*Christa Sedlatschek (6.10.2017) New findings highlight benefits of good safety and health at work  (theparliamentmagazine.eu)
*Christa Sedlatschek (13.9.2017) For more productivity, ‘look at occupational safety and health’  (ft.com)
*Heidi Sullström (13.5.2013) Suomalaisilla vähemmän työstressiä kuin Euroopassa keskimäärin (yle.fi)